
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1642 


20 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιχορήγηση του Ταμείου Αλληλοβοήθειας Υπαλ¬ 
λήλων Μετοχικού Ταμείου Στρατού για το έτος 

1999. 1 

Ανάθεση, έγκριση και προκήρυξη διενέργειας έρευ¬ 
νας για τον έλεγχο της ποιότητας του Μητρώου 
των Επιχειρήσεων και των Τοπικών Μονάδων τους 2 
Καθιέρωση υπερωριακής εργασίας (εξαιρέσιμες ημέ¬ 
ρες και νυχτερινές ώρες) για το προσωπικό του 
Πολιτικού Γραφείου της Υπουργού Εσωτερικών, 
Δημόσιας Διοίκησης και Αποκέντρωσης, του Υφυ¬ 
πουργού Εσωτερικών, Δημόσιας Διοίκησης και 
Αποκέντρωσης Λ. Τζανή και του Γ ραφείου του Γε¬ 
νικού Γ ραμματέα της Γ ενικής Γ ραμματείας Δημό¬ 
σιας Διοίκησης. 3 

Καθορισμός κατ’ έτος επιτρεπομένων ημερών κίνησης 
εκτός έδρας του Γενικού γραμματέα ΥΠΕΘΟ, του 
Γ ενικού Γ ραμματέα Επενδύσεων και Ανάπτυξης, 
του Γενικού Γραμματέα ΔΟΣ, των Γενικών Διευθυ- 
ντώντων υπαλλήλων κατηγοριών ΠΕ, ΤΕ καιΔΕ του 
ΥΠΕΘΟ, και του προσωπικού των Πολιτικών Γρα¬ 
φείων του Υπουργείου. 4 

Καθιέρωση υπερωριακής Εργασίας πέραν του κανονι¬ 
κού ωραρίου για πολιτικό προσωπικό του Υπουρ¬ 
γείου Δημόσιας Τάξης με σύμβαση εργασίας ιδιω¬ 
τικού δικαίου αορίστου χρόνου για το Β' εξάμηνο 


1999. 5 

Καθιέρωση εργασίας πέρα από το κανονικό ωράριο 
για τους μόνιμους υπαλλήλους του Υπουργείου 

Μακεδονίας - Θράκης πλην οδηγών. 6 

Καθιέρωση εργασίας πέρα από το κανονικό ωράριο 
για δύο μόνιμους υπαλλήλους του Υπουργείου Μα¬ 
κεδονίας - Θράκης. 7 

Τροποποίηση και συμπλήρωση της αρ. Γ2β/ 
1541/20.4.99 υπουργικής απόφασης "Κατάργηση 
του Κοινωνικού Κέντρου Οικογένειας και Νεότη¬ 
τας» . 8 

Έγκριση ανωτάτου ορίου αριθμού ημερών κίνησης 
εκτός έδρας έτους 1999 υπαλλήλων Υπουργεί¬ 
ου Γεωργίας με σχέση εργασίας ορισμένου 

χρόνου. 9 

Καθορισμός ύψους ετήσιου επιδόματος αεροθερα¬ 
πείας φυματικών ναυτικών. 10 


ΑΠΟΦΑΣΕΙΣ 

Αριθ. Φ.959.1/164/644150 (1) 

Επιχορήγηση του Ταμείου Αλληλοβοήθειας Υπαλλήλων 
Μετοχικού Ταμείου Στρατού για το έτος 1999. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Αφού λάβαμε υπόψη: 

α. Τις διατάξεις της παρ. V του άρθρου 9 του Α.Ν. 
1137/46 (ΦΕΚΑΊ13). 

β. Τις διατάξεις της παρ. 1 του άρθρου 7 του Ν. 2109/92 
(ΦΕΚΑ'205). 

γ. Τις διατάξεις του άρθρου 25 του Ν. 2292/95 (ΦΕΚ Α' 35). 

δ. Το Π.Δ. 363/97 «Διατήρηση Εποπτείας του Υπουργεί¬ 
ου Εθνικής Άμυνας επί ΝΠΔΔ» (ΦΕΚ Α' 241). 

ε. Τις διατάξεις του άρθρου 27 του Ν. 2081/92 (ΦΕΚ Α' 
154), με το οποίο προστέθηκε άρθρο 29Α στο Ν. 1558/85 
(ΦΕΚ Α' 137), όπως αντικαταστάθηκε με την παρ. 2 του άρ¬ 
θρου 1 του Ν. 2469/97 (ΦΕΚ Α' 38). 

στ. Την αριθμ. 29261/17 Οκτ. 96 ΚΥΑτου Πρωθυπουρ¬ 
γού και του Υπουργού Εθνικής Άμυνας «Ανάθεση αρμο¬ 
διοτήτων Υπουργού Εθνικής Άμυνας στον Υφυπουργό 
Εθνικής Άμυνας» (ΦΕΚ Β' 933). 

ζ. Την αριθμ. 1107147/0006Α/4 Οκτ. 96 ΚΥΑτου Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς 
Οικονομικών» (ΦΕΚ Β' 922). 

η. Το γεγονός ότι από τις διατάξεις αυτής της απόφα¬ 
σης προ καλείται δαπάνη σε βάρος του προϋπολογισμού 
του ΝΙΜΤΣ ύψους 15 εκ. δρχ. και σχετική πίστωση έχει εγ¬ 
γράφει στον ΚΑΕ 2492 του Π/Υ του Ιδρύματος, οικ. έτους 
1999, αποφασίζουμε: 

2. Εγκρίνουμε το αριθμ. 911/9/3.3.99 Πρακτικότου Διοι¬ 
κητικού Συμβουλίου του ΝΙΜΤΣ, με το οποίο αποφασίστη- 
κε η επιχορήγηση του Ταμείου Αλληλοβοήθειας Υπαλλή¬ 
λων ΜΤΣ (ΤΑΥ/ΜΤΣ), για το έτος 1999, με το ποσό των δέ¬ 
κα πέντε εκατομμυρίων (15.000.000) δραχμών και με την 
προϋπόθεση ισόποσης μείωσης της επιχορήγησης του 
ΝΙΜΤΣ από τον προϋπολογισμό του ΓΕΣ, οικ. έτους 1999. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 10 Ιουλίου 1999 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜ. ΑΠΟΣΤΟΛΑΚΗΣ ΝΙΚ. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11275/Γ-539 (2) 

Ανάθεση, έγκριση και προκήρυξη διενέργειας έρευνας 

για τον έλεγχο της ποιότητας του Μητρώου των Επι¬ 
χειρήσεων και των Τοπικών Μονάδων τους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β, Του Ν. 1558/85 «περί Κυβερνήοεως και Κυβερνητι¬ 
κών Οργάνων». του άρθρου 27 του Ν. 2081/92 και του άρ¬ 
θρου 1 του Ν. 2469/1997. 

ν. Του άρθρου 9 του Ν. 2392/96 «πρόσβασητης Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ». 

δ. Του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. Την απόφαση αριθ. 1107147/1239/0006Α74.10.96 
του Υπουργού Οικονομικών με θέμα «Ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών». 

στ. Του άρθρου 13, παράγραφος 24, του Ν. 2601/98 
«ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις». 

2. Την απόφαση Ο (94) 1422/29.7.94 της Επιτροπής των 
Ευρωπαϊκών Κοινοτήτων, σχετικά με τη χορήγηση συν¬ 
δρομής του Ευρωπαϊκού Κοινωνικού Ταμείου (ΕΚΤ) και 
του Ευρωπαϊκού Ταμείου Περιφερειακής Ανάπτυξης (ΕΤ- 
ΠΑ) ενός Ολοκληρωμένου Επιχειρησιακού Προγράμμα¬ 
τος με τίτλο «Κλεισθένης», το οποίο εντάσσεται στο Κοι¬ 
νοτικό Πλαίσιο Στήριξης για τις διαρθρωτικές παρεμβά¬ 
σεις στα πλαίσια του στόχου 1 στην Ελλάδα. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ. ΕΣΥΕ (ειδ. φορέας 13-610, ΚΑΕ 0711) 
και του ειδικού προϋπολογισμού των Δημοσίων Επενδύ¬ 
σεων, έργο 9519504 της ΣΑΕ 019/2, ύψους 193.500.000 
δρχ. για το οικονομικό έτος 1999. 

Συγκεκριμένα θα δαπανηθούν: 

- 500.000 δρχ. από τον ΚΑΕ 0711 του τακτικού προϋπο¬ 
λογισμού της Γ.Γ. ΕΣΥΕ, ειδ. φορέας 13-610 και 

- 193.000.000 δρχ. από τον ειδικό προϋπολογισμό των 
Δημοσίων Επενδύσεων του 1999. 

Η ανωτέρω δαπάνη των 193.000.000 δρχ. εντάσσεται 
στο Επιχειρησιακό Πρόγραμμα «Κλεισθένης» για την ανα¬ 
διοργάνωση της Δημόσιας Διοίκησης, το οποίο χρηματο¬ 
δοτείται κατά 50% από την Ε.Ε. 

4. Τη σχετική εισήγηση με το Υ.Σ. 181/15.6.99 του Τμή¬ 
ματος Απογραφής Καταστημάτων και Επιχειρήσεων και 
Κατάρτισης Μητρώωντης Δ/νσης Απογραφών, αποφασί¬ 
ζουμε: 

Ι.α. Αναθέτουμε στο Τμήμα Απογραφής Καταστημά¬ 
των & Επιχειρήσεων και Κατάρτισης Μητρώων της 
Δ/νσης Απογραφτύν της Γ.Γ. ΕΣΥΕ τη διενέργεια έρευνας 
για τον ελεγχο της ποιότητας του Μητρώου των Επιχει¬ 
ρήσεων και των τοπικών μονάδων τους. 


β. Εγκρίνουμε και προκηρύσσουμε τη διενέργεια της 
ανωτέρω έρευνας από το Τμήμα Απογραφής Καταστη¬ 
μάτων & Επιχειρήσεων και Κατάρτισης Μητρώων της 
Δ/νσης Απογραφών της Γ.Γ. ΕΣΥΕ εντός των ετών 1999 
και 2000. 

2. Σκοπός της έρευνας αυτής είναι ο έλεγχος της ποιό¬ 
τητας και της πληρότητας των στοιχείων των επιχειρήσε¬ 
ων του Μητρώου και η ταυτόχρονη ενημέρωση αυτού, κα¬ 
θώς και η συγκέντρωση στοιχείων που αφορούν στις το¬ 
πικές μονάδες των επιχειρήσεων (καταστήματα). 

Τα στοιχεία που θα συλλεγούν κατά επιχείρηση είναι ο 
Α.Φ.Μ., η επωνυμία, η ταχ. διεύθυνση, το τηλέφωνο και το 
ΡΑΧ, η νομική μορφή, ο κλάδος της κύριας και της δευτε- 
ρεύουσας οικονομικής δραστηριότητας, η μέση ετήσια 
απασχόληση, το έτος έναρξης ή παύσης των εργασιών 
της επιχείρησης, ο αριθμός των τοπικών μονάδων της 
κ.λπ. 

3. Ερευνώμενη μονάδα είναι η επιχείρηση. Η έρευνα θα 
διενεργηθεί σε ολόκληρη τη Χώρα, σε αντιπροσωπευτικό 
δείγμα 80.000 επιχειρήσεων περίπου, οι οποίες έχουν ως 
έτος έναρξης των εργασιών τους το έτος 1996 και σε ορι¬ 
σμένες περιπτώσεις, το έτος 1995. 

Ειδικά για τη συλλογή των στοιχείων των τοπικών μονά¬ 
δων των επιχειρήσεων, η έρευνα θα διενεργηθεί με αλλη¬ 
λογραφία σε δείγμα 20.000 επιχειρήσεων, οι οποίες 
έχουν τοπικές μονάδες (υποκαταστήματα), όπως προκύ¬ 
πτει από προηγούμενες έρευνας και από το μητρώο του 
ΦΠΑ. 

4. Η έρευνα θα διενεργηθεί από υπαλλήλους της Γ.Γ. 
ΕΣΥΕ. μονίμους και με σύμβαση Ι.Δ., καθώς και από ιδιώ- 
τες-συνεργάτες, οι οποίοι θα απασχοληθούν κατά το στά¬ 
διο της συλλογής των στοιχείων. 

Ειδικά για τις μεγάλες επιχειρήσεις, οι οποίες έχουν 
έδρα το Νομό Αττικής, η συλλογή των στοιχείων θα πραγ¬ 
ματοποιηθεί από υπαλλήλους της Διευθύνσεως Απογρα- 
φών της Γ.Γ. ΕΣΥΕ, εντός του κανονικού ωραρίου εργα¬ 
σίας των Δημοσίων Υπηρεσιών. 

5. Ο ορισμός και ο καθορισμός της αμοιβής των ιδιω- 
τών-συ νεργατών θα γίνει με νεότερες αποφάσεις. 

Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 6 Αυγούστου 1999 

ΟΙ ΥΠΟΥΡΓΟ! 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-»- 

Αριθ. 2/ 57861/0022 (3) 

Καθιέρωση υπερωριακής εργασίας (εξαιρέσιμες ημέρες 
και νυχτερινές ώρες) για το προσωπικό του Πολιτικού 
Γ ραφείου της Υπουργού Εσωτερικών, Δημόσιας Διοί¬ 
κησης και Αποκέντρωσης, του Υφυπουργού Εσωτερι¬ 
κών, Δημόσιας Διοίκησης και Αποκέντρωσης Λ. Τζανή 
και του Γ ραφείου του Γ ενικού Γ ραμματέα της Γ ενικής 
Γ ραμματείας Δημόσιας Διοίκησης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 
ΚΑΙ ΟΙΚΟΝΟΜΙΚΩΝ 

Εχοντας υπόψη: 

Τις διατάξεις: 

α) Του άρθρου 18 του Ν. 2470/97 (ΦΕΚ 40/τ.Α/ 

21.3.1997) «Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις», 
όπως αντικαταστάθηκε με το άρθρο 15 του Ν. 2592/98 
(ΦΕΚ57/Τ.Α/18.3.98). 

β) Του Ν. 1558/1985 (ΦΕΚ 137/τ Α/26.7.1985) «Κυβέρ¬ 
νηση και Κυβερνητικά όργανα». 

γ) Της 88/85 ΠΥΣ (ΦΕΚ 142/τ.Α/8.8.1985), όπως τροπο¬ 
ποιήθηκε με την ΠΥΣ 33/30.5.97 (ΦΕΚ 109 τ. Α/30.5.1997). 

δ) Του Π.Δ. 320/88 (ΦΕΚ 149/τ.Α/5.7.1998) «Οργανι¬ 
σμός των Υπηρεσιών του Υπουργείου Προεδρίας της Κυ¬ 
βέρνησης», όπως τροποποιήθηκε και συμπληρώθηκε με¬ 
ταγενέστερα. 

2. Το Π.Δ. 373/95 (ΦΕΚ 201/τ.Α/Τ4.9.95) «Συγχώνευση 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων του». 

3. Του Π.Δ. 400/95 (ΦΕΚ 226/Α/1.11.95) «Σύσταση Γενι¬ 
κής Γραμματείας Δημόσιας Διοίκησης του Υπουργείου 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

4. Την αριθμ. 23574/20.9.95 (ΦΕΚ 811/νΒ/20.9.95) 
υπουργική απόφαση «Σύσταση Πολιτικού Γραφείου 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και θέσεων Ειδικών Συμβούλων και Συνεργατών 
και Μετακλητών διοικητικών υπαλλήλων». 

5. Την αριθμ. 4775/19.2.96 (ΦΕΚ 98/τ.Β; 19,2.96) υπουρ¬ 
γική απόφαση «Σύσταση Πολιτικών Γραφείων των Υφυ¬ 
πουργών Εσωτερικών, Δημόσιας Διοίκησης κα·. Αποκέ¬ 
ντρωσης και θέσεων Ειδικών Συμβούλων και Συνεργατών 
και μετακλητών διοικητικών υπαλλήλων». 

6. Την αρ. πρωτ. 2022941/2297/0022/7.4.97 εγκύκλιο 
του ΓΛΚ. 

7. Την αριθμ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών περί ανά¬ 
θεσης αρμοδιοτήτων στους Υφυπουργούς Οικονομικών. 

8. Την με αρ. πρωτ. 2/3246/0022/1.2.99 απόφαση (ΦΕΚ 
122/Β/18.2.99), όπως τροποποιήθηκε με τις αρ. πρωτ. 
2/30645/0022/19.3.99 και αρ. πρωτ. 2/36859/0022/ 
19.3.99 αποφάσεις (ΦΕΚ 527/Β/3.5.99 και 1171/Β/- 
15.6.99) αντίστοιχα, με τις οποίες εγκρίθηκε να εργάζεται 
τις εξαιρέσιμες και νυχτερινές ώρες το προσωπικό του 
Πολιτικού Γ ραφείου της Υπουργού και του Υφυπουργού 
ΕΣΔΔΑ και το προσωπικό του Γραφείου του Γενικού 
Γραμματέα Γ.Γ.Δ.Δ. 

9. Τις σοβαρές υπηρεσιακές ανάγκες που επιβάλλουν 
να προσφέρει τις υπηρεσίες του και πέραν από τις ώρες 
υποχρεωτικής εργασίας, κατά τις νυκτερινές ώρες Κυ¬ 
ριακές και εξαιρέσιμες ημέρες, το προσωπικό: 

α) Του Πολιτικού Γ ραφείου της Υπουργού Εσωτερικών, 
Δημόσιας Διοίκησης και Αποκέντρωσης. 

β) Του Υφυπουργού Εσωτερικών, Δημόσιας Διοίκησης 
και Αποκέντρωσης Λ. Τζανή και 

γ) Του Γ ενικού Γ ραμματέατης Γ ενικής Γ ραμματείας Δη¬ 
μόσιας Διοίκησης ενόψει και του πραγματικού γεγονότος 
ότι τα γραφεία αυτά λειτουργούν όλες τις ημέρες του μή¬ 
να και πάνω από δωδεκάωρη βάση. 

10. Ότι για την, κατά τα ανωτέρω, απασχόληση προσω¬ 
πικού απαιτούνται δαπάνες: 13.637.460 και 2.397.174 
δραχμών που θα καλυφθούν από τις πιστώσεις του Φ.07- 
150 των ΚΑΕ 0512, 0522, αντίστοιχα, αποφασίζουμε: 

1. Διαπιστώνουμε την όλως εξαιρετική και άμεση υπη¬ 
ρεσιακή ανάγκη για προσφορά εργασίας κατά τις εξαιρέ¬ 
σιμες ημέρες και κατά τις νυχτερινές ώρες του προσωπι¬ 


κού Πολιτικού Γραφείου της Υπουργού και Υφυπουργού 
ΕΣΔΔΑ και του Γ ραφείου του Γ ενικού Γ ραμματέα της Γε¬ 
νικής Γραμματείας Δημόσιας Διοίκησης για το χρονικο 
διάστημα από 1.7.1999 έως 31.12.1999. 

2. Εγκρίνουμε να εργάζεται υπερωριακά, από 1.7.99 
έως 31.12.99, και πέραν από τις ώρες υποχρεωτικής ερ¬ 
γασίας κατά τις νυχτερινές ώρες, Κυριακές και εξαιρέσι¬ 
μες ημέρες με την προβλεπόμενη από το νόμο αμοιβή, "ο 
προσωπικό που αναφέρεται στην παρ. 9 του σκεπτικού 
της παρούσας απόφασης. 

3. Οι ώρες της, κατά τ’ ανωτέρω αμοιβή, υπερωριακής 
εργασίας για τον καθένα το μήνα και ο αριθμός του προ¬ 
σωπικού που θα εργάζεται υπερωριακά, ορίζονται ως 
ακολούθως. 

α) Μέχρι 30 ώρες για νυκτερινή εργασία και 20 ώρες ερ¬ 
γασίας κατά τις εξαιρέσιμες ημέρες για 25 υπαλλήλους 
(αποσπασμένους σε προσωρινές ομοιόβαθμες θέσεις, 
μετακλητούς, ειδικούς συμβούλους-συνεργατες. ειδικό 
επιστημονικό προσωπικό αποσπασμενους στη ΓΓΔΔ και 
διατεθειμένους) στο Πολιτικό Γραφείο της Υπουργού 
Εσωτερικών, Δημόσιας Διοίκησης και Αποκέντρωσης. 

β) Μέχρι 30 ώρες νυκτερινή εργασία και 20 ώρες εργα¬ 
σία κατά τις εξαιρέσιμες ημέρες για 10 υπαλλήλους ίαπο- 
σπασμένους σε προσωρινές ομοιόβαθμες θέσεις, μετα¬ 
κλητούς, ειδικούς συμβούλους-συνεργατες και αποσπα¬ 
σμένους στη ΓΓΔΔ και διατεθειμένους) στο Πολιτικό 
Γραφείο του Υφυπουργού ΥΠΕΣΔΔΑ. Λ. Τζανή. 

γ) Μέχρι 30 ώρες για νυκτερινή εργασία και 10 ώρες ερ¬ 
γασία κατα τις εξαιρέσιμες ημέρες για 6 υπαλλήλους 
(αποσπασμένους σε θέσεις διοικητικών υπαλλήλων, ειδι¬ 
κούς συμβούλους-συνεργατες και αποσπασμένους στη 
ΓΓ ΔΔ και διατεθειμένους) στο Γραφείο του Γενικού Γ ραμ¬ 
ματέα της Γ ενικής Γ ραμματείας Δημόσιας Διοίκησης. 

4. Ο αριθμός των υπαλλήλων που θα εργάζεται υπερω- 
ριακά απορεί να αυξάνεται σύμφωνα με τις ανάγκες των 
ανωτέρω γραφείων με ανάλογη μείωση των ωρών υπε- 
ρωριακής εργασίας με την προϋπόθεση ότι δεν θα γίνε, 
υπέρβαση των εγγεγραμμένων πιστώσεων. 

5. Η πραγματοποίηση των ωρών εργασίας του ανωτέρω 
προσωπικού θα βεβαιώνεται κάθε φορά με Πράξη του Δι¬ 
ευθυντή του Πολιτικού Γ ραφείου της Υπουργού κα: Υφυ¬ 
πουργού ΕΣΔΔΑ και του Διευθυντή του Γ ραφείου του Γε¬ 
νικού Γραμματέα της ΓΓΔΔ. 

6. Η απόφαση αυτή ισχύει από 1.7.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 1999 

Οί ΥΠΟΥΡΓΟ! 

ΕΣΩΤΕΡΙΚΟΝ ΔΗΜ.ΔΙΟ!ΚΜΣγ-Σ 

ΚΑί ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΥ ΚΩΝ 

8ΑΣ. ΠΑΠΑΝΔΡΕΟΥ Ν1Κ. ΧΡΙΣΤΟΔΟΥΛΑΚΗΣ 
- ν - 

Αριθ. 2/54618/002 2 (4) 

Καθορισμός κατ’" έτος επιτρεπομένων ημερών κίνησης 
εκτός έδρας του Γενικού γραμματέα ΥΠΕΘΟ, του Γε¬ 
νικού Γ ραμματέα Επενδύσεων και Ανάπτυξης, του Γ ε¬ 
νικού Γραμματέα ΔΟΣ. των Γενικών Διευθυντών των 
υπαλλήλων κατηγοριών ΠΕ, ΤΕ και ΔΕ του ΥΠΕΘΟ. και 
του προσωπικού των Πολιτικών Γ ραφείων του Υπουρ¬ 
γείου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1.-Τις διατάξεις: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Του ν. 1558/85 «Κυβέρνηση και Κυβερνητικά Οργα¬ 
να». 

β) Του ν. 2019/92 «Παρακράτηση φόρου και άλλες δια¬ 
τάξεις». 

γ) Του ν. 2685/99 «Κάλυψη δαπανών μετακινούμενων 
υπαλλήλων εντός και εκτός Επικράτειας και άλλες διατά¬ 
ξεις». 

2.-Την αριθμ. ΔΙΟΔΦ.60/1/Α4061/20-3-84 κοινή Υπουρ¬ 
γική απόφαση «Μεταφορά αρμοδιοτήτων του Υπουργεί¬ 
ου Προεδρίας της Κυβερνήσεως, στα άλλα Υπουργεία». 

3. - Την αριθμ.2025850/4078/0022/13-6-1996 κοινή 
Υπουργική απόφαση «Καθορισμός κατ’ έτος επιτρεπομέ- 
νων ημερών κίνησης εκτός έδρας». 

4. - Την αριθμ. 1107147/1239/0006Α/4-10-96 (ΦΕΚ 
922/τ.Β/7-10-96) απόφαση του Πρωθυπουργού και του 
Υπουργού Οικονομικών «ανάθεση αρμοδιοτήτων Υπουρ¬ 
γού Οικονομικών, στους Υφυπουργούς Οικονομικών». 

5.- Την δαπάνη που προκαλείται σε βάρος του τακτικού 
προϋπολογισμού ύψους 15.000.000 στον ΚΑΕ 0711, 
2.000.000 στον 0721 και 4.000.000 στον ΚΑΕ 0731 και 
αφορά υπαλλήλους της Κεντρικής Υπηρεσίας του Υπουρ¬ 
γείου, αποφασίζουμε: 

1.- Καθορίζουμε τον αριθμό των επιτρεπομένων ημερών 
κίνησης εκτός έδρας του Γενικού ΓραμματέαΥΠΕΘΟ του 
Γενικού Γραμματέα Επενδύσεων και Ανάπτυξης, του Γενι¬ 
κού Γ ραμματέα ΔΟΣ, των Γ ενικών Διευθυντών, των μονίμων 
και με σύμβαση Ι.Δ. αορίστου χρόνου υπαλλήλων των κατη¬ 
γοριών ΠΕ, ΤΕ και ΔΕ του ΥΠΕΘΟ, καθώς και του προσωπι¬ 
κού των Πολιτικών Γ ραφείων του Υπουργείου, ως εξής: 

1. Γενικός Γραμματέας ΥΠΕΘΟ μέχρι 70 ημέρες ετη- 
σίως και μέχρι 10 μηνιαίως. 

2. Γενικός Γραμματέας ΔΟΣ μέχρι 70 ημέρες ετησίως 
και μέχρι 10 μηνιαίως 

3. Γ ενικός Γ ραμματέας Επενδύσεων & Ανάπτυξης μέ¬ 
χρι 70 ημέρες ετησίως και μέχρι 10 μηνιαίως. 

4. Γενικοί Διευθυντές μέχρι 20 ημέρες έκαστος ετη¬ 
σίως και μέχρι 4 μηνιαίως 

5. Προσωπικό Πολιτικών Γραφείων 

α. 8 υπάλληλοι μέχρι 60 ημέρες έκαστος ετησίως και 
μέχρι 8 μηνιαίως 

β.10 υπάλληλοι μέχρι 40 ημέρες έκαστος ετησίως και 
μέχρι 8 μηνιαίως. 

γ.5 υπάλληλοι μέχρι 20 ημέρες έκαστος ετησίως και 
μέχρι 8 μηνιαίως 

6. Κατηγορία ΠΕ 

α. 140 υπάλληλοι μέχρι 60 ημέρες έκαστος ετησίως και 
μέχρι 8 μηνιαίως 

β.50 υπάλληλοι μέχρι 50 ημέρες έκαστος ετησίως και 
μέχρι 8 μηνιαίως 

γ.20 υπάλληλοι μέχρι 40 ημέρες έκαστος ετησίως και 
μέχρι 5 μηνιαίως 

δ. 15 υπάλληλοι μέχρι 30 ημέρες έκαστος ετησίως και 
μέχρι 5 μηνιαίως 

7. ΚατηγορίαΤΕ 

α. 15 υπάλληλοι μέχρι 50 η μέρες έκαστος ετησίως και 
μέχρι 5 μηνιαίως 

β.5 υπάλληλοι μέχρι 30 ημέρες έκαστος ετησίως και 
μέχρι 5 μηνιαίως 

γ.2 υπάλληλοι μέχρι 20 ημέρες έκαστος ετησίως και 
μέχρι 4 μηνιαίως. 

8. Κατηγορία ΔΕ 

α.50 υπάλληλοι μέχρι 60 ημέρες έκαστος ετησίως και 
μέχρι 8 μηνιαίως 


β.20 υπάλληλοι μέχρι 50 ημέρες έκαστος ετησίως και 
μέχρι 5 μηνιαίως 

γ.10 υπάλληλοι μέχρι 30 ημέρες έκαστος ετησίως και 
μέχρι 4 μηνιαίως. 

II. Στο ανωτέρω όριο δεν περιλαμβάνονται οι ημέρες 
εκτός έδρας για εκτέλεση υπηρεσίας στο εξωτερικό κα¬ 
θώς και η συμμετοχή των υπαλλήλων σε συνέδρια, σεμι¬ 
νάρια, εκπαίδευσης, μετεκπαίδευση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουλίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ, ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-Φ- 

Αριθ. 2/55167/0022 (5) 

Καθιέρωση υπερωριακής Εργασίας πέραν του κανονικού 
ωραρίου για πολιτικό προσωπικό του Υπουργείου Δη¬ 
μόσιας Τάξης με σύμβαση εργασίας ιδιωτικού δικαίου 
αορίστου χρόνου για το Β' εξάμηνο 1999. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 26 του ν. 1481/1984 «Ορ¬ 
γανισμός του Υπουργείου Δημόσιας Τάξης». 

2. Τις διατάξεις του άρθρου 3του Π.Δ. 28/1986 «Χρόνος 
εργασίας και συναφή θέματα προσωπικού του Υπουργεί¬ 
ου Δημόσιας Τάξης». 

3. Τις διατάξεις του άρθρου 1 του Ν. 1157/1981 «περί 
καθιερώσεως δνθημέρου εβδομάδος εργασίας των δη¬ 
μοσίων εν γένει υπηρεσιών». 

4. Τις διατάξεις του άρθρου 29Ατου Ν. 1558/1985 (ΦΕΚ 
Α' 37) «Κυβέρνηση και Κυβερνητικά Όργανα» όπως προ¬ 
στέθηκε με το άρθρο 27 του Ν. 2081/1992 (ΦΕΚ Α' 154). 

5. Το υπ’ αριθ. 8001 /6/186 από 30.12.1998 έγγραφο της 
Δ/'νσης Οικονομικών ,/ΥΔΤ, σύμφωνα με το οποίο εγκρίθη- 
καν πιστώσεις για πληρωμή εργασίας του προσωπικού με 
σχέση εργασίας ιδιωτικού δικαίου του ποσού των 
11.000.000 δρχ. για το έτος 1999 στον Κ.Α.Ε. 0521 και 
0522 «Αμοιβή για εργασία κατά τις εξαιρέσιμες ημέρες 
και νυκτερινές ώρες και αποζημίωση για υπερωριακή ερ¬ 
γασία». 

6. Τις διατάξεις του άρθρου 18 του Ν. 2470/1997 «Υπε- 
ρωριακή εργασία νυκτερινής και Κυριακών εξαιρέσιμων 
ημερών του προσωπικού του Δημοσίου, Ν.Π.Δ.Δ. και 
Ο.Τ.Α» όπως αντικαταστάθηκε με τις διατάξεις του άρ¬ 
θρου 15 του Ν. 2592/1998. 

7. Την υπ’ αριθ. 1107147/1239/0006Α/4.10.1996 Κοινή 
Απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών (ΦΕΚ Β' 922). 

8. Το γεγονός ότι με την παρούσα απόφαση προκαλεί- 
ται δαπάνη ποσού 2.100.264 δρχ. περίπου, για το χρονικό 
διάστημα από 1.7.1999 μέχρι 31.12.1999 που θα καλυφθεί 
από τις γραμμένες πιστώσεις των ΚΑΕ 0521 και 0522 του 
προϋπολογισμού εξόδων έτους 1999 της Ελληνικής 
Αστυνομίας Ε.Φ. 43 - 110 συνολικού ύψους 6.709.907 
δρχ. δηλαδή 240 ωρών για υπερωριακή απασχόληση και 
1400 ωρών για απασχόληση κατά τις εξαιρέσιμες ημέρες 
και νυκτερινές ώρες. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

9. Το υπ’ αριθ. 126181 από 11.8.1986 έγγραφο του 
Υπουργείου Εργασίας. 

10. Την υπ’ αριθ. 499 από 8.2.1999 απόφαση της 
Δ/νσης Εργασίας της Νομαρχίας Αθηνών. 

11. Την υπ’αριθ. 5151 από 22.6.1999 απόφαση της Επι¬ 
θεώρησης Εργασίας - Νομαρχίας Αθηνών. 

12. Την υπ’αριθ. 1687 από 12.3.1999 απόφαση της Επι¬ 
θεώρησης Εργασίας Νομαρχίας Αθηνών. 

13. Την υπ’ αριθ. 2022941/2297/0022 από 7.4.1998 
εγκύκλιο του Υπουργείου Οικονομικών. 

14. Το υπ’ αριθ. 8004/1/10γ από 23.4.1999 έγγραφο 
της Δ/νσης Οικονομικών. 

15. Το υπ’ αριθ. 8001/6/203 από 2.7.1999 έγγραφο της 
Δ/νσης Οικονομικών. 

16. Την υπ’ αριθ. 2/13071 /0022 από 18.5.1999 εγκύκλιο 
του Γενικού Λογιστηρίου του Κράτους. 

17. Το γεγονός ότι λόγω της φύσης και της ιδιαιτερό¬ 
τητας του αντικειμένου της υπηρεσίας μας (Αστυν. Τμή¬ 
ματα, Κρατητήρια, Σχολές της ΕΛ.ΑΣ, μεταφορά λαθρο¬ 
μεταναστών) κρίνεται αναγκαία η υπερωριακή απασχό¬ 
ληση του προσωπικού με σχέση εργασίας ιδιωτικού 
δικαίου καθώς και η απασχόληση κατά τις εξαιρέσιμες 
ημέρες και αργίες, δεδομένου ότι έχει να αντιμετωπίσει 
επείγουσες και έκτακτες εργασίες, πέραν του συνήθους 
ωραρίου απασχόλησή του, 

Καθορίζουμε ανώτατο όριο σε αριθμό των υπαλλήλων 
του πολιτικού προσωπικού με σχέση εργασίας ιδιωτικού 
δικαίου αορίστου χρόνου του Υπουργείου Δημόσιας Τά¬ 
ξης που μπορεί να εργάζεται υπερωριακά τις εργάσιμες 
ημέρες σε δέκα τρεις (13) και κατά τις εξαιρέσιμες ημέ¬ 
ρες και νυκτερινές ώρες σε είκοσι οκτώ (28) άτομα Κλά¬ 
δων ΔΕ και ΥΕ, για το χρονικό διάστημα από 1.7.1999 μέ¬ 
χρι 31.12.1999 και συνολικό αριθμό ωρών για υπερω- 
ριακή απασχόληση διακοσίων σαράντα (240) και χιλίων 
τετρακοσίων (1400) ωρών για τις Κυριακές και εξαιρέσι¬ 
μες ημέρες καθώς και νυκτερινές ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 2/49557/0022 (6) 

Καθιέρωση εργασίας πέρα από το κανονικό ωράριο για 
τους μόνιμους υπαλλήλους του Υπουργείου Μακε¬ 
δονίας - Θράκης πλην οδηγών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργα¬ 
να». 

β. Του Π.Δ. 358/86 «Καθορισμός αρμοδιοτήτων του 
ΥΒΕ». 

γ. Του Π.Δ. 92/87 «Οργανισμός του Υπουργείου Βό¬ 
ρειας Ελλάδας». 

δ. Του άρθρου 18 του Ν. 2470/97 όπως αντικαταστά- 
θηκε με το άρθρο 15 του Ν. 2592/98. 

2. Την αριθμ. 1107147/1239/0006Α/4.10.96 απόφαση 


του Πρωθυπουργού και του Υπουργού Οικονομικών 
«Περί ανάθεσης αρμοδιοτήτων στους Υφυπουργούς Οι¬ 
κονομικών». 

3. Την Εγκύκλιο του Υπουργείου Οικονομικών αριθ. 
2022941/2297/0022/7.4.98 «Κοινοποίηση των διατάξε- 
ωντου άρθρου 15του Ν. 2592/1998 για υπερωριακή ερ¬ 
γασία». 

4. Το γεγονός ότι στο Κυβερνείο φιλοξενείται, όταν 
επισκέπτεται τη Θεσσαλονίκη και γενικά το χώρο ευθύ¬ 
νης του Υ.ΜΑ.Θ. 

α. Πρόεδρος της Δημοκρατίας και η συνοδεία του. 

β. Οι Αρχηγοί Ξένων Κρατών. 

γ. Οι Πρωθυπουργοί των Κρατών της Ευρωπαϊκής 
Ένωσης και των Βαλκανικών Χωρών και κατά συνέπεια 
οι υπάλληλοι του Υ.ΜΑ.Θ., που είναι τοποθετημένοι σ’ 
αυτό και οι υπάλληλοι του Τμήματος Δημοσίων Σχέσεων 
της Διεύθυνσης Ενημέρωσηςπροσφέρουν υπηρεσία πέ¬ 
ραν από το κανονικό ωράριο, νύκτα και εξαιρέσιμες ημέ¬ 
ρες, για να εξυπηρετήσουν τις ανάγκες των φιλοξενου- 
μένων. 

5. Το γεγονός ότι οι μόνιμοι υπάλληλοι του Υ.ΜΑ.Θ., 
προσφέρουν πάντοτε υπηρεσία σε όλες τις έκτακτες 
ανάγκες (πλημμύρες, πυρκαγιές, ατυχήματα) που συμ¬ 
βαίνουν στο χώρο ευθύνης του Υ.ΜΑ.Θ. 

6. Το γεγονός ότι σε περίπτωση αυξημένης ρύπανσης 
στους ποταμούς Αξιού, Λουδία, Αλιάκμονα, γίνονται από 
υπαλλήλους του Υ.ΜΑ.Θ., συνεχείς μετρήσεις, δειγμα¬ 
τοληψίες και χημικές αναλύσεις στο εργαστήριο του 
Υπουργείου, προκειμένου να ληφθούν έγκαιρα τα απα¬ 
ραίτητα μέτρα. 

7. Το γεγονός ότι σε περίπτωση διαπίστωσης αυξημέ¬ 
νης ατμοσφαιρικής ρύπανσης της πόλης της Θεσσαλο¬ 
νίκης, γίνεται συνεχής παρακολούθηση από υπαλλή¬ 
λους του Υ.ΜΑ.Θ., προκειμένου να ληφθούν τα κατάλ¬ 
ληλα μέτρα κατά τα πρότυπα του ΠΕΡΠΑ (ΥΠΕΧΩΔΕ). 

8. Το γεγονός ότι από την απόφαση αυτή προκαλείται 
αναλυτική δαπάνη περίπου 12.200.000 δρχ. σε βάρος 
του ειδικού φορέα 25/110 και στους ΚΑΕ 511,512, στους 
οποίους οι εγγεγραμμένες πιστώσεις επαρκούν, απο¬ 
φασίζουμε: 

Εγκρίνουμε την καθιέρωση εργασίας πέρα από το κα¬ 
νονικό ωράριο για το διάστημα από 1.7.1999 μέχρι 
31.12.1999 ως εξής: 

1) Για τον Προϊστάμενο της Δ/νσης Ενημέρωσης και 
Πληροφόρησης, για τρεις (3) υπαλλήλους του Τμήμα¬ 
τος Δημ. Σχέσεων και για τέσσερις (4) υπαλλήλους του 
Υ.ΜΑ.Θ., που είναι τοποθετημένοι στο Κυβερνείο μέχρι 
30 ώρες απογευματινής εργασίας, μέχρι 20 νυχτερινής 
εργασίας και μέχρι 10 εξαιρέσιμων ημερών το μήνα για 
κάθε άτομο. 

2) Για πενήντα ένα (51) μόνιμους υπαλλήλους του 
Υ.ΜΑ.Θ. (πλην των ανωτέρω και των οδηγών) μέχρι τριά¬ 
ντα (30) ώρες απογευματινής εργασίας το μήνα για κά¬ 
θε άτομο. 

3) Η εργασία αυτή θα βεβαιώνεται με πράξεις των 
Προϊσταμένων των αντίστοιχων Διευθύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 1999 

ΟΙ ΥΠΟΥΡΓΟ! 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΑΚΕΔΟΝιΑΣ-ΘΡΑΚΗΣ 

ΝΙΚ. ΧΡΙΣΤΟΔΟΥΛΑΚΗΣ ΙΩΑΝ. ΜΑΓΚΡΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρίθ. 2/49556/0022 (7) 

Καθιέρωση εργασίας πέρα από το κανονικό ωράριο για 

δύο μόνιμους υπαλλήλους του Υπουργείου Μακεδο¬ 
νίας - Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργανα». 

β. Του Π.Δ. 358/86 «Καθορισμός αρμοδιοτήτωντου ΥΒΕ». 

γ. Του Π.Δ. 92/87 «Οργανισμός του Υπουργείου Βόρει¬ 
ας Ελλάδας». 

δ. Του άρθρου 18του Ν. 2470/97 όπως αντικαταστάθη- 
κε με το άρθρο 15 του Ν. 2592/98. 

2. Την αριθμ. 1107147/1239/0006Α/4.10.96 απόφαση του 
Πρωθυπουργού και του Υπουργού Οικονομικών «Περί ανά¬ 
θεσης αρμοδιοτήτων στους Υφυπουργούς Οικονομικών». 

3. Την Εγκύκλιο του Υπουργείου Οικονομικών αριθ. 
2022941/2297/0022/7.4.98 «Κοινοποίηση των διατάξεων 
του άρθρου 15του Ν. 2592/1998 για υπερωριακή εργασία». 

4. Το γεγονός ότι το Υπουργείο Ανάπτυξης σε συνεργα¬ 
σία με το Υπουργείο Μακεδονίας - Θράκης εγκατέστησε 
και στη Θεσσαλονίκη την ανοιχτή γραμμή επικοινωνίας 
για τον καταναλωτή «1720», η οποία δημιουργήθηκε για 
να ενισχύσει την πρόσβαση των καταναλωτών στην ποιό¬ 
τητα και την ενημέρωση. 

5. Το γεγονός ότι η ανοικτή αυτή γραμμή θα λειτουργεί 
τις εργάσιμες ημέρες και ώρες στο Υ.ΜΑ.Θ., όπου θα 
υπάρχει και πληροφοριακό υλικό. 

6. την ανάγκη να προσφέρουν υπηρεσία και πέρα από 
το κανονικό ωράριο και το Σάββατο οι δύο υπάλληλοι 
στους οποίους ανατέθηκαν τα ανωτέρω καθήκοντα. 

7. Το γεγονός ότι από την απόφαση αυτή προκαλείται 
αναλυτική δαπάνη περίπου 800.000 δρχ. σε βάρος ειδι¬ 
κού φορέα 25/110 και στους ΚΑΕ 511,512 στους οποίους 
οι εγγεγραμμένες πιστώσεις επαρκούν, αποφασίζουμε: 

1) Εγκρίνου με την καθιέρωση εργασίας πέρα από το κα¬ 
νονικό ωράριο για το διάστημα από 1.7.1999 μέχρι 
31.12.1999 για δύο υπαλλήλους, οι οποίοι θα πληροφο¬ 
ρούν και θα ενημερώνουν τους καταναλωτές για τα δικαι- 
ώματά τους στην αγορά και για 50 ώρες απογευματινής 
εργασίας το μήνα το κάθε άτομο. 

2) Η εργασία αυτή θα βεβαιώνεται με πράξεις της 
Δ/ντριας του Πολιτικού Γ ραφείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΑΚΕΔΟΝΙΑΣ-ΘΡΑΚΗΣ 

ΝΙΚ. ΧΡΙΣΤΟΔΟΥΛΑΚΗΣ ΙΩΑΝ. ΜΑΓΚΡΙΩΤΗΣ 

- 4 - 

Αριθ.: Γ2β/2403 (8) 

Τροποποίηση και συμπλήρωση της αρ. Γ2β/1541 /20.4.99 
υπουργικής απόφασης "Κατάργηση του Κοινωνικού 
Κέντρου Οικογένειας και Νεότητας». 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. α. Του άρθρου 19 παρ. 3 του Ν.2646/1998 περί "Ανά¬ 


πτυξης του Εθνικού Συστήματος Κοινωνικής Φροντίδας 
και άλλες διατάξεις" (ΦΕΚ 236/98 τ.Α'). 

β. Του άρθρου 20 του Ν. 2716/1999 περί "Ανάπτυξης 
και εκσυγχρονισμού των υπηρεσιών Ψυχικής Υγείας και 
άλλες διατάξεις" (ΦΕΚ 96/99τ.Α'). 

γ. Του Β.Δ.289/16.4.1970 (ΦΕΚ 89/Α') περί "μετονο- 
μασίαςτου Εθνικού Ιδρύματος Εργαζομένου Παιδιού σε 
Κοινωνικό Κέντρο Οικογένειας και Νεότητας, τροποποιή- 
σεως, συμπληρώσεως και κωδικοποιήσεως των διατάξε¬ 
ων που το διέπουν". 

δ. Του Β.Δ. 385/9.6.71 (ΦΕΚ 115/Α ) “περί τροποποιή- 
σεως και συμπληρώσεως του υπ’ αριθμ. 289/70 Β. Δ/τος". 

ε. Του Π.Δ. 434/18-9-1985 (ΦΕΚ 156/Α') “περί τροπο¬ 
ποίησης και συμπλήρωσης διατάξεων του Β.Δ/τος 
385/71". 

στ. Του Ν.2470/21-3-97 (ΦΕΚ40/Α') "περί Αναμόρφω¬ 
σης μισθολογίου προσωπικού της Δημόσιας Διοίκησης 
και άλλων συναφών διατάξεων". 

ζ.Του άρθρου 15παρ. 14του Ν. 2503/30-5-97 "Περί δι¬ 
οίκησης, οργάνωσης, στελέχωσης της περιφέρειας, ρύθ¬ 
μισης θεμάτων για την τοπική αυτοδιοίκηση και άλλων 
διατάξεων". 

η. Του άρθρου 29 Α του Ν.1558/85 (ΦΕΚ 137 τ. Α') 
όπως προστέθηκε με το άρθρο 27 του Ν. 2081/92 (ΦΕΚ 
154 τ. Α') και αντικαταστάθηκε με το άρθρο 1 παρ. 2 του 
Ν. 2469/97 (ΦΕΚ 38 τ.Α') 

2. Την αριθμ. πρωτ. 8211/8-3-99 Κοινή Απόφαση του 
Πρωθυπουργού και της Υπουργού Εσωτερικών Δημό¬ 
σιας Διοίκησης και Αποκέντρωσης" Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Απο¬ 
κέντρωσης στους Υφυπουργούς Εσωτερικών, Δημόσιας 
Διοίκησης και Αποκέντρωσης Λεωνίδα Τζανή και Γ. Φλω- 
ρίδη" (ΦΕΚ 198/Β/8-3-99). 

3. Την αρ. 5803/19-11-1998 Απόφαση του Πρωθυπουρ¬ 
γού και του Υπουργού Υγείας και Πρόνοιας "Ανάθεση αρ¬ 
μοδιοτήτων στους Υφυπουργούς Υγείας και Πρόνοιας Νι¬ 
κόλαο Φαρμάκη και Θεόδωρο Κοτσώνη" (ΦΕΚ 
1178/Β/1998). 

4. Το γεγονός ότι η δαπάνη που απαιτείται για τη μετά¬ 
ταξη του προσωπικού του Κ.Κ.Ο.Ν. θα βαρύνει τον προϋ¬ 
πολογισμό του Κ.Κ.Ο.Ν. για το έτος 1999 με μεταφορά 
της σχετικής πίστωσης στους προϋπολογισμούς των φο¬ 
ρέων, στους οποίους το προσωπικό αυτό μετατάσσε¬ 
ται. Γ ια τα επόμενα έτη οι πιστώσεις εγγράφονται στους 
προϋπολογισμούς των φορέων,στους οποίους μετατάσ¬ 
σεται το προσωπικό του ΚΚΟΝ, αποφασίζουμε: 

Άρθρο Μόνο 

Το πρώτο εδάφιο του άρθρου 3 της αριθμ. Γ2β/1541/ 
20.4.99 Απόφασης (ΦΕΚ 980/Β/1999) τροποποιείται και 
αντικαθίστανται ως εξής: 

"Το προσωπικό των Κεντρικών Υπηρεσιών του Κ.Κ.Ο.Ν. 
μετατάσσεται σε κενές οργανικές θέσεις μόνιμου προ¬ 
σωπικού ή σε οργανικές θέσεις ιδιωτικού δικαίου αορί¬ 
στου χρόνου μετά από δήλωσή του ή αντίστοιχα σε προ¬ 
σωποπαγείς θέσεις εφόσον δεν υπάρχουν κενές οργανι¬ 
κές ή δεν επαρκούν,σε Ν.Π.Δ.Δ. και Ν.Π.Ι.Δ. του 
ευρύτερου δημόσιου τομέα εποπτευόμενα από το 
Υπουργείο Υγείας και Πρόνοιας ή σε Υπηρεσίες της Περι¬ 
φέρειας ή της Νομαρχιακής Αυτοδιοίκησης ή στους ΟΤΑ 
Α' βαθμού και σε κλάδους αντίστοιχους με τα προσόντα ή 
την ειδικότητα που κατέχουν και τις ανάγκες της Υπηρε¬ 
σίας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Το προσωπικό που μετατάσσεται μετά από δήλωσή του 
σε μόνιμες θέσεις δημοσίου δικαίου κατατάσσεται σε 
βαθμό ανάλογα με το χρόνο υπηρεσίας που έχει στο 
Κ.Κ.Ο.Ν. με τα τυπικά προσόντα του κλάδου στον οποίο 
κατατάσσεται.Ο χρόνος που τυχόν πλεονάζει στο βαθμό 
κατάταξης του υπαλλήλου θεωρείται ότι έχει διανυθεί στο 
βαθμό αυτόν,για την προαγωγή στον επόμενο βαθμό και 
την επιλογή του ως προϊσταμένου οργανικής μονάδας. 

Ο συνολικός χρόνος υπηρεσίας,που έχει διανυθεί στο 
Κ.Κ.Ο.Ν. θεωρείται ως πραγματική υπηρεσία για θέματα 
υπηρεσιακής κατάστασης. 

Τα άλλα εδάφια του άρθρου 3 παραμένουν ως έχουν. 

Κατά τα λοιπά ισχύει η Γ2β/1541/20.4.99 Απόφαση ως 
έχει. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, ΙΟΑυγούστου 1999 

Ο! ΥΦΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΚΑΙ ΑΠΟΚΕΝΤΡΩΣΗΣ 

Γ. ΦΑΠΡΙΛΗΣ Θ. ΚΟΤΣΩΝΗΣ 

-φ- 

Αριθ.: 51851 (9) 

Έγκριση ανωτάτου ορίου αριθμού ημερών κίνησης εκτός 
έδρας έτους 1999 υπαλλήλων Υπουργείου Γεωργίας 
με σχέση εργασίας ορισμένου χρόνου. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 23 και 29 του Ν. 1558/85 
«Κυβέρνηση και Κυβερνητικά όργανα» (ΦΕΚ 137/Α/ 
26.7.85) και του άρθρου 29Ατου Ν.1558/85, που προστέ¬ 
θηκε με το άρθρο 27 του Ν.2081/92. 

2. Το Ν.Δ. 402/88 «Περί οργανισμού του Υπουργείου Γε¬ 
ωργίας», όπως τροποποιήθηκε μεταγενέστερα. 

3. Τις διατάξεις του Ν.2346/95 «Δαπάνες κίνησης των 
μετακινουμένων προσώπων με εντολή του Δημοσίου 
εντός κι εκτός της Επικράτειας για εκτέλεση Υπηρεσίας 
και άλλες διατάξεις» (ΦΕΚ 220/Α/30.10.95) 

4. Τις διατάξεις του Ν.301/76 «Περί την εις την Εφημε¬ 
ρίδα της Κυβερνήσεως δημοσιευομένης ύλης και ρυθμί¬ 
σεων θεμάτων αναφερομένων εις την έκδοσιν και κυκλο¬ 
φορία ταύτης» (ΦΕΚ 91/Α/20.4.76). 

5. Την ανάγκη αντιμετώπισης των αναγκών των έργων, ερ¬ 
γασιών και προγραμμάτων του εν γένει γεωργικού τομέα. 

6. Την αριθμ. 1107147/1239/006Α/4.10.96 απόφαση του 
Πρωθυπουργού και Υπουργού Οικονομικών, περί ανάθε¬ 
σης αρμοδιοτήτων στους Υφυπουργούς Οικονομικών. 

7. Το άρθρο 40 του Ν. 849/78 (ΦΕΚ 232/Α778). 

8. Το γεγονός ότι από την προώθηση της απόφασης αυ¬ 
τής προκαλείται δαπάνη 1.713.000.000 δρχ. η οποία θα 
βαρύνει τους Προϋπολογισμούς που αναλυτικά αναφέ- 
ρονται στο σώμα της απόφασης αυτής. 

9. Την αριθ. πρωτ. 8211/8.3.99 (ΦΕΚ 198/Β/8.3.99) κοινή 
απόφαση του Πρωθυπουργού και του Υπουργού Εσωτε¬ 
ρικών Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης Λεωνίδα Τζανή και Γεώργιο Φλωρίδη», απο¬ 
φασίζουμε: 


Εγκρίνουμε την κίνηση και παραμονή εκτός έδρας μέχρι 
εκατό (100) ημέρες για το γεωτεχνικό προσωπικό ετη- 
σίως και εξήντα (60) ημέρες για το υπόλοιπο προσωπικό 
με σχέση εργασίας ιδιωτικού δικαίου ορισμένου χρόνου, 
που προσλαμβάνεται για την αντιμετώπιση των αναγκών, 
έργων, εργασιών και προγραμμάτων του Υπουργείου Γε- 
ωργίας όπως δακοκτονία, δασοτεχνικά έργα, εγγειοβελ¬ 
τιωτικά έργα, τοπογραφικές εργασίες, εφαρμογές εκπαί¬ 
δευσης, προγράμματα αλιείας, προγράμματα φυτικής 
παραγωγής, προγράμματα κτηνιατρικής, προγράμματα 
ζωϊκής παραγωγής, καθώς και κάθε είδους ελέγχους 
κ.λ.π. που εκτελούνται από τις υπηρεσίες των Ν.Α ή των 
Περιφερειών. 

Από την προώθηση της απόφασης αυτής, προκαλείται 
δαπάνη το ύψος της οποίας δεν μπορεί να προύπολογι- 
σθεί ακριβώς καθόσον δεν είναι γνωστός, τόσο ο αριθμός 
των υπαλλήλων που θα κινηθούν εκτός έδρας, όσο και ο 
αριθμός των ημερών, εκτός έδρας, εκτιμάται πάντως ότι 
το συνολικό ύψος της εν λόγω δαπάνης θα είναι της τάξε ■ 
ως του 1.713.000.000 δρχ και θα βαρύνει τους οικείους 
Προϋπολογισμούς των Νομ/κών Αυτοδιοικήσεων και Πε¬ 
ριφερειών ύστερα από επιχορήγηση από τις πιστώσεις 
των κατωτέρων Προϋπολογισμών, στους οποίους έχουν 
γίνει σχετικές προβλέψεις καθώς και των αντιστοίχων έρ¬ 
γων, εργασιών ή προγραμμάτων που απασχολούνται: 

1. Τακτικό Προϋπολογισμού Φ110: ΚΑΕ 5152 δρχ. 
290.000.000, ΚΑΕ 5153 δρχ. 380.000.000, ΚΑΕ 5196 δρχ. 
400.000.000 και ΚΑΕ 5329 δρχ. 300.000.000. 

2. Του Προϋπολογισμού Κ.Τ.Γ.Κ.& Δ. Φ110: ΚΑΕ 2271 
δρχ. 50.000.000, ΚΑΕ 2273 δρχ. 20.000.000 και ΚΑΕ 2282 
δρχ. 5.000.000. 

3. Του Προϋπολογισμού ΥΕΒ: ΚΑΕ 2283 δρχ. 7.000.000 

4. Του Προϋπολογισμού Δημοσίων Επενδύσεων: ΣΑΕ 
082/2 δρχ 10.000.000 ΣΑΕ 084/2 δρχ. 8.000.000, ΣΑΕ 
081/2 δρχ. 5.000.000, ΣΑΕ 086/2 δρχ. 8.000.000, ΣΑΕ 081 
δρχ. 3.000.000, ΣΑΜ 081 δρχ. 1.000.000. ΣΑΜ 081/2 δρχ. 
1.000.000 και ΣΑΝΑ2 δρχ. 25.000.000. 

Η παρούσα που ισχύει από 1ης Ιανουρίου 1999 μέχρι 
31.12.1999 να δημοσιευθεί στην Εφημερίδα της Κυβερ¬ 
νήσεως. 

Αθήνα, 3 Μάίου 1999 

ΟΙ ΥΠΟΥΡΓΟΙ 

ΥΦΥΠ ΕΣΩΤ/ΚΩΝ, ΔΗΜ. Δ/ΣΗΣ 

ΚΑΙ ΑΠΟΚΕΝΤΡΩΣΗΣ νογπ. ΟΙΚΟΝΟΜΙΚΩΝ 

Γ. ΦΛΩΡΙΔΗΣ Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

-φ- 

Αριθ. 2411.9/18/99 (10) 

Καθορισμός ύψους ετήσιου επιδόματος αεροθεραπείας 
φυματικών ναυτικών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 7 του άρθρου 14 του Ν.Δ. 
3738/1957 «Περί Προστασίας Φυματικών Ναυτικών» (Α' 
169) σε συνδυασμό με τις διατάξεις του Π.Δ. 924/1975 
«Περί καταργήσεως του Κεφαλαίου Προστασίας Φυματι¬ 
κών Ναυτικών και συγχωνεύσεως κλάδων αυτού μετά του 
Ναυτικού Απομαχικού Ταμείου και του Κεφαλαίου Ανερ¬ 
γίας και Ασθένειας Ναυτικών» (Α' 293). 


21412 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/1992 (Α' 154) όπως αντικα- 
ταστάθηκε από το άρθρο 1 παρ. 2ατου Ν. 2469/97 (Α 38). 

γ. Την αριθμ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β' 922). 

δ. Την απόφαση της αριθμ. 4510/05/10.2.99 συνεδρία¬ 
σης (θέμα 5ο) του Διοικητικού Συμβουλίου του Οίκου 
Ναύτου. 

ε. Την οικονομική δυνατότητα του ΝΑΤ. 
στ. Το γεγονός ότι με την απόφαση αυτή προκαλείται 
δαπάνη σε βάρος του Προϋπολογισμού του ΝΑΤ συνολι¬ 
κού ποσού δρχ. τεσσάρων εκατομμυρίων επτακοσίων χι¬ 
λιάδων (4.700.000) περίπου, που θα καλυφθεί από τις εγ¬ 


γεγραμμένες πιστώσεις στον Κωδικό Αριθμό Κ.Α. 
50/04/635, αποφασίζουμε: 

1) Ορίζουμε το ύψος του ετήσιου επιδόματος αεροθε¬ 
ραπείας φυματικών ναυτικών Γ κατηγορίας μετανοση- 
λευτικής προστασίας για το έτος 1999, στο ποσό των 
δραχμών τριάντα πέντε χιλιάδων (35.000). 

2) Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 29 Ιουλίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡ. ΑΡ. ΣΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


